《鹊踏花翻 衡阳夫人养病水濩庵，词以讯之》
清代·范贞仪

水绕茅庵，城环碧嶂，半龛灯火琉璃侧。禁他败甃荒廊，断鼓零琉，蟏蛸蛛网频交织。

闲窗微浸月轮孤，幽堂几点萤飞黑。病极。叠叠柔肠愁塞，卢医纵得无由识。

应忆楚署香消，潇湘佩远，梦也难寻觅。女娇远嫁掌中珠，儿贫谁荐长杨笔。

作者简介：清江苏如皋人，字芳筠，号一柏。贡生高佩兰妻。女红之暇，潜心经史，时有女中颜、闵之目。有《愁丛集》。